**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

Ընդունված է 2004 թվականի

դեկտեմբերի 22-ին

**ՆՎԱԶԱԳՈՒՅՆ ԱՄՍԱԿԱՆ ԱՇԽԱՏԱՎԱՐՁԻ ՄԱՍԻՆ**

**Հոդված 1.** Արցախի Հանրապետությունում նվազագույն ամսական աշխատավարձը սահմանել 68000 ՀՀ դրամ:

***(1-ին հոդվածը փոփ. 27.12.2006 ՀՕ-325, փոփ. 19.12.2007 ՀՕ-100, փոփ. 24.12.2008 ՀՕ-78-Ն, փոփ. 25.11.2010 ՀՕ-52-Ն, փոփ. 26.12.2012 ՀՕ-46-Ն, փոփ. 27.06.2013 ՀՕ-31-Ն, փոփ. 26.12.2013 ՀՕ-102-Ն, փոփ. 25.12.2014 ՀՕ-67-Ն, փոփ. 26.09.2018 ՀՕ-45-Ն, փոփ. 19.12. 2019 ՀՕ-121-Ն)***

**Հոդված 2.** Գործավարձով և ժամավճարով վարձատրվող աշխատակիցների համար ժամային տարիֆային դրույքի նվազագույն չափը սահմանել՝

1) աշխատաժամանակի նորմալ տևողության դեպքում (40-ժամյա աշխատանքային շաբաթ)՝ 405 ՀՀ դրամ.

2) աշխատաժամանակի կրճատ տևողության դեպքում (36-ժամյա աշխատանքային շաբաթ)՝ 454 ՀՀ դրամ.

3) աշխատաժամանակի կրճատ տևողության դեպքում (24-ժամյա աշխատանքային շաբաթ)՝ 680 ՀՀ դրամ:

***(2-րդ հոդվածը փոփ. 27.12.2006 ՀՕ-325, փոփ. 19.12.2007 ՀՕ-100, լրաց., փոփ. 24.12.2008 ՀՕ-78-Ն, փոփ. 25.11.2010 ՀՕ-52-Ն, փոփ. 26.12.2012 ՀՕ-46-Ն, փոփ. 27.06.2013 ՀՕ-31-Ն, փոփ. 26.12.2013 ՀՕ-102-Ն, փոփ. 25.12.2014 ՀՕ-67-Ն, խմբ. 19.12.2019 ՀՕ-121-Ն)***

**Հոդված 2.1.** Առողջապահության, հոգաբարձության (խնամակալության), մանկական-դաստիարակչական, էներգամատակարարման, գազամատակարարման, ջերմամատակարարման, կապի և աշխատանքի այլ առանձնահատուկ բնույթ ունեցող բնագավառների աշխատողների նվազագույն ժամային տարիֆային դրույքը որոշվում է սույն օրենքի առաջին հոդվածով սահմանված նվազագույն ամսական աշխատավարձը բաժանելով Արցախի Հանրապետության օրենսդրությամբ այդ աշխատողների ամսվա համար սահմանված աշխատաժամանակի նորմալ տևողությանը:

***(2.1-րդ հոդվածը լրաց. 25.11.2010 ՀՕ-52-Ն, փոփ. 26.09.2018 ՀՕ-45-Ն)***

**Հոդված 3.** Արցախի Հանրապետության օրենսգրքերի, օրենքների, Արցախի Հանրապետության Նախագահի հրամանագրերի, Արցախի Հանրապետության կառավարության որոշումների, նախարարությունների և գերատեսչությունների, տեղական ինքնակառավարման մարմինների, առանձին իրավաբանական անձանց ակտերի իմաստով որպես հաշվարկային հիմք չի կարող ընդունվել սույն օրենքով սահմանված նվազագույն ամսական աշխատավարձը:

Նշված ակտերում որպես հաշվարկային հիմք պահպանվում է գործող 1000 դրամը:

***(3-րդ հոդվածը փոփ. 26.09.2018 ՀՕ-45-Ն)***

**Հոդված 4**. Նվազագույն ամսական աշխատավարձի, գործավարձով և ժամավճարով վարձատրվող աշխատակիցների համար սահմանված ժամային տարիֆային դրույքի նվազագույն չափերի մեջ չեն ներառվում աշխատավարձից վճարվող հարկերը, սոցիալական վճարները, հավելումները, հավելավճարները, պարգևատրումները և խրախուսման այլ վճարները:

***(4-րդ հոդվածը խմբ. 26.12.2012 ՀՕ-46-Ն, փոփ. 26.12.2013 ՀՕ-95-Ն, փոփ. 25.12.2014 ՀՕ-67-Ն, լրաց. 27.06.2019 ՀՕ-74-Ն)***

**Հոդված 5**. Սույն օրենքն ուժի մեջ մտնելու պահից ուժը կորցրած ճանաչել «Նվազագույն աշխատավարձի մասին» Լեռնային Ղարաբաղի Հանրապետության 1999 թվականի մարտի 15-ի ՀՕ-48 օրենքը:

**Հոդված 6.** Սույն օրենքն ուժի մեջ է մտնում 2005 թվականի հունվարի 1-ից:

|  |  |
| --- | --- |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ**  **ՆԱԽԱԳԱՀ՝** | **Ա. ՂՈՒԿԱՍՅԱՆ** |
| 30 դեկտեմբերի 2004թ.  ք. Ստեփանակերտ  ՀՕ-167 |  |